До обществеността:

Във връзка със започналата днес търговия с права от увеличението на капитала на “Браво Пропърти Фонд” АДСИЦ, бихме искали да оповестим следната допълнителна информация:

Прогнозната средно-годишна печалба на акция очакваме да се увеличи на 9.49% за следващите 5 години, като ефект от следните промени:

* На 28.02.2019 е подписан е 10-годишен непрекъсваем договор с фирма Sterling serviced offices за отдаване под наем на един етаж от OFFICE A (2,103м2).
* Средно-претегленият неизтекъл срок на договорите за наем до възможно най-ранна дата за прекратяване се увеличи до 6 години.
* С подписването на нови договори за наем, очакваните годишни приходи се повишиха до малко над 4.8 милиона лева
* На 28.02.2019 размерът на купонните плащания по облигационната емисия бе фиксиран на 3.25%

На разположение сме при въпроси.

**Асен Лисев**

Изпълнителен директор

**БРАВО ПРОПЪРТИ ФОНД АДСИЦ**

Ул. Кузман Шапкарев 1

София 1000

M: +359 887 975 380

E: alisev@bpf.bg

**КЛАУЗА ЗА ОСВОБОЖДАВАНЕ ОТ ОТГОВОРНОСТ (DISCLAIMER)**

Настоящият документ е изготвен във връзка с представяне на бъдещите инвестиционните цели и развитие на „Браво Пропърти Фонд“ АДСИЦ („Дружеството„) и може да съдържа изявления, които отразяват текущото виждане на членовете на Съвета на директорите на Дружеството по отношение постигането на бъдещи финансови резултати, изпълнение на бизнес стратегията, плановете и целите на мениджмънта.

Тези изявления се отнасят за Дружеството, както и до секторите, в които то осъществява дейността си.

В случай, че са представени прогнозни изявления и/или предвиждания, същите касаят  бъдещото представяне и резултати на Дружеството, по отношение на която са налице рискове и несигурност. Възможно е да възникнат фактори и събития, които биха могли да предизвикат съществено различие на действителните резултати на Дружеството от тези, посочени в прогнозните изявления. Тези фактори следва да бъдат разглеждани във взаимовръзка, както и във връзка с цялата финансово-икономическа информация, представена в този документ и/или оповестена от Дружеството по надлежния законов ред.

Настоящият материал е изготвен само с информационна цел и не представлява оферта или препоръка за покупка или продажба на каквито и да е финансови инструменти. Всички пазарни цени, данни и друга информация, съдържащи се в този документ, са изготвени на базата на публично достъпна информация, данни от вътрешни проучвания и др. източници, смятани за надеждни, но те не представляват нито гаранция, нито изразяват или вменяват представителност по отношение на пълнотата и точността и подлежат на промяна без да е необходимо допълнително уведомление. В случаите когато информация не е резултат от вътрешна разработка или външен източник, тя отразява текущите виждания на мениджмънта на Дружеството, основаващи се неговата добросъвестна преценка към съответната дата, но в никакъв случай не трябва да бъде възприемана като съвет или препоръка и може да бъде обект на промяна по всяко време без уведомяване. Дружеството или който и да е от неговите представители или служители няма да бъдат държани отговорни за каквито и да е директни или последващи загуби, възникнали вследствие използването на представената информация или част от нея.

Преди да вземат инвестиционно решение, потенциалните инвеститори следва внимателно да преценят факторите, които могат да станат причина действителните цели и резултати на Дружеството да се различават от посочените в документа.